als_Latn dik_Latn tur_Latn
Kukësi do hyjë fuqishëm në merkato, pasi objektivat e verilindorëve janë minimalisht kalimi i një turi në Champions Ligë dhe hyrja në grupe në Europa Ligë. Për këtë objektiv, presidenti Gjici ka caktuar një buxhet prej 300 mijë eurosh për shpenzimet dhe merkaton. Drejtuesit e Kukësit janë në negociata me kroatin Tomislav Kish dhe brazilianin Danilo Lopez, bisedime të cilat thuhet se janë në rrugën e duhur.
Por, për Kukësin nuk është vetëm tregu i huaj prioritet, por edhe lojtarët shqiptarë. Gazeta zbulon ekskluzivisht se drejtuesit e Kukësit janë në bisedime intensive me Bruno Telushin, kapitenin e Flamurtarit. Telushi është një dëshirë e hershme e kuksianëve, pasi në çdo merkato ka dalë në skenë emri i tij, por asnjëherë nuk ka është bërë i mundur transferimi.
Tani është gjithçka më se e mundur, pasi dëshira që të luajë në kompeticionet europiane është e madhe për mesfushorin. Transferim mund të bëhet realitet për shkak se kapitenit të Flamurtarit i përfundon kontrata. Plus që kalimi tek ekipi kampion do ishte një hap i rëndësishëm në karrierë për vlonjatin. Çdo gjë pritet të bëhet e mundur në ditët në vijim.
als_Latn als_Latn als_Latn